《游华岩庵二首 其一》
明代·曾受益

祥光蔚起照南旻，霓栋辇飞梵宇新。天欲一方开法象，地因六境坐金身。

芰荷已报池塘夏，草树犹含乐国春。几载皈依勤两叟，到来此日豁心神。

作者简介：曾受益，字而吉。增城人。明神宗万历十六年（一五八八）举人。会试不第，谒选授福建宁德知县。以亲老不能迎养乞致仕，尝主修邑志。年八十九卒。有《吹剑集》。清康熙《增城县志》卷八有传。